Bărbat transportat la spital, în urma coliziunii cu un cap de pod în Bobâlna
Un bărbat a ajuns la spital în urma unui accident rutier produs marți dimineața în zona localității clujene Bobâlna.
Un șofer a intrat cu mașina într-un cap de pod în zona localității Bobâlna/Foto: ISU Cluj
Pompierii au intervenit, marți dimineața, la un accident rutier petrecut între Bobâlna și Răzbuneni. În accident a fost implicat un singur autoturism, însă din fericire nu au existat victime încarcerate. Un bărbat a primit îngrijiri medicale. La misiune au luat parte o autospecială cu modul de descarcerare și o ambulanță SMURD.
„Din primele cercetări s-a stabilit că un conducător auto de 59 de ani, din municipiul Gherla, care se deplasa cu un autoturism din direcția municipiului Dej spre Jibou, ar fi intrat în coliziune cu un cap de pod”, potrivit IPJ Cluj.
În urma evenimentului rutier a rezultat rănirea acestuia, ulterior fiind transportat la spital pentru îngrijiri medicale.
Șoferul a fost testat cu aparatul etilotest, rezultatul fiind negativ.
Citiți monitorulcj.ro și pe Google News
CITEȘTE ȘI: